nvidia/miracl-vision huggingface dataset:
అపాచీ వెబ్ సర్వర్

అపాచీ హెచ్‌టిటిపి సెర్వర్ అనేది ప్రపంచవ్యాప్తంగా విస్తృతంగా వినియోగించబడుతున్న జాల సేవక సాఫ్ట్‌వేర్(వెబ్ సర్వర్ సాఫ్ట్‌వేర్). వాస్తవానికి ఇది NCSA హెచ్‌టిటిపిడి సెర్వర్ పై ఆధారపడింది, NCSA కోడు నిలిచిపోయిన తరువాత అపాచీ అభివృద్ధి 1995 సంవత్సరం తొలినాళ్ళలో ప్రారంభమైంది. విశ్వ వ్యాపిత జాలం ప్రాథమిక వృద్ధిలో అపాచీ ఒక కీలక పాత్ర పోషించింది, NCSA హెచ్‌టిటిపిడి ప్రాబల్యాన్ని చాలా తొందరగా చేదించి, ఏప్రిల్ 1996 నాటికి అత్యంత ప్రాచుర్యం పొందినదిగా నిలిచింది. 2009 లో, 100 మిలియన్ల కంటే ఎక్కువ వెబ్‌సైట్లను అందించిన మొదటి జాల సేవక సాఫ్ట్‌వేరు అయ్యింది.
ఛత్తీస్‌గఢ్ ఎక్స్‌ప్రెస్

18237 / 18238 ఛత్తీస్‌గఢ్ ఎక్స్‌ప్రెస్ ఒక ప్రసిద్ధ పాత భారతీయ రైలు, ఇది గెవ్రా రోడ్, అమృత్‌సర్‌లను కలుపుతుంది. దీని పేరు ఛత్తీస్‌గఢ్ రాష్ట్రాన్ని సూచిస్తుంది. ఇది ఛత్తీస్‌గఢ్, మహారాష్ట్ర, మధ్యప్రదేశ్, ఉత్తరప్రదేశ్, ఢిల్లీ, హర్యానా, పంజాబ్ రాష్ట్రాల గుండా వెళుతుంది, 2,109 కిమీ (1,310 మైళ్ళు) దూరాన్ని కవర్ చేస్తుంది ఇది మొదటిసారిగా 1977 సంవత్సరంలో భోపాల్-బిలాస్‌పూర్ ఛత్తీస్‌గఢ్ ఆంచల్ ఎక్స్‌ప్రెస్‌గా పరిచయం చేయబడింది, బిలాస్‌పూర్, హబీబ్‌గంజ్ (భోపాల్) మధ్య నడిచేది. ఈ రైలు కొత్తగా నిర్మించిన సబర్బన్ రైల్వే స్టేషన్ హబీబ్‌గంజ్ నుండి బయలుదేరిన మొదటి రైలు. 1980 సంవత్సరంలో, రైలు భోపాల్ ప్రధాన రైల్వే స్టేషన్ వరకు విస్తరించబడింది; భోపాల్ జంక్షన్. తరువాత 1987 సంవత్సరంలో, ఇది హజ్రత్ నిజాముద్దీన్‌తో పాటు న్యూఢిల్లీకి, చివరకు 1990 సంవత్సరంలో అమృత్‌సర్‌కు విస్తరించబడింది. 2018/2019లో, 18237 / 18238 బిలాస్‌పూర్ నుండి గెవ్రా రోడ్‌కు విస్తరించబడింది. 1977లో ప్రారంభించినప్పుడు, సమయాలు:- బిలాస్‌పూర్ 16.20; హబీబ్‌గంజ్ 06.05 & హబీబ్‌గంజ్ 18.55; బిలాస్‌పూర్ 08.40 ఛత్తీస్‌గర్హాంచల్ ఎక్స్‌ప్రెస్
తిరుమలనాథ స్వామి దేవాలయం

తిరుమలనాథ స్వామి దేవాలయం వనపర్తి జిల్లా వనపర్తి మండలంలోని పెద్దగూడెం గ్రామ శివారులోని అటవీ ప్రాంతంలో ఉంది. ఇక్కడి అడవుల్లో ఎత్తైన గుట్టలపై స్వామి వారి ఆలయం ఉంది. ఇక్కడి స్వామిని తిరుమలనాథ స్వామిగా, తిరుమలయ్యగా పిలుచుకుంటారు. స్వామి వెలసిన గుట్టను తిరుమలయ్య గుట్టగా వ్యవహరిస్తారు. మొదట్లో ఇక్కడ పెద్ద గుట్ట మీద స్వామి వారి విగ్రహం మాత్రమే ఉండేది. ఈ స్వామి ఇక్కడ సుమారు రెండున్నర శతాబ్ధాల కిందట వెలిసినట్లు చెప్తారు. మ వనపర్తి సంస్థానాధీశులచే ఇక్కడి స్వామికి పూజలు జరిగినట్లు తెలుస్తుంది. మొదట్లో ఇక్కడ స్వామి వారిని దర్శించుకోవడానికి భక్తులు చాలా కష్టపడేవారు. అడవిని దాటుకుంటూ, కొండలపైకి రెండు మూడు కిలోమీటర్ల ఎక్కి, అపై పెద్ద బండల నడుమ ఉన్న స్వామిని దర్శించుకోవడానికి ఇనుప నిచ్చెన మీదగా పైకి ఎక్కి దర్శించుకొనేవారు. కానీ కాల క్రమంలో గుడిని నిర్మించారు. రహదారిని ఏర్పాటు చేశారు. గుడి సమీపం వరకు వాహనాలు వెళ్ళెందుకు వీలుగా దారిని ఏర్పాటు చేశారు
బుర్రా రాఘవాచారి

ఆంధ్ర నాటకరంగంలో కలియుగ అర్జునుడుగా ప్రఖ్యాతి వహించిన బుర్రా రాఘవాచారి 1883లో బందరులో జన్మించాడు. తండ్రి నరసింహాచారి, తల్లి ఆండాళమ్మ. 'రాఘవాచారి సోదరుడైన నారాయణాచారి బందరు హిందూ థియేటరులో వివిధ పాత్రలను ధరించేవాడు. మరో సోదరుడు నంబెరుమాళ్లాచారి ప్రసిద్ధ హార్మోనిస్టుగా ప్రఖ్యాతి గాంచాడు. వీరిలో ఎక్కువ ప్రజాభిమానాన్ని చూరగొన్న వ్యక్తి బుర్రా రాఘవాచారి. ఇతడు మంచి గాయకుడు. పాటలన్నా,పద్యాలన్నా చెవి కోసుకునే వాడు. ఇతడు తన మేనమాను తిరువెంగళాచార్యులు వద్ద సంగీతాన్ని నేర్చుకుని పాట కచ్చేరీలు చేస్తూ ఉండేవాడు. కంచు గంటలా మోగే ఇతని కంఠం విన్న ప్రతి వారూ ఈయవ ఉజ్జ్వల భవిష్యత్తును గురించి వర్ణించేవారు. ఇతడు ప్రారంభంలో కాండూరి తిరువెంగళాచార్యుల ఆధ్వర్యంలో చిన్నచిన్న పాత్రలు ధరించేవాడు. ఇతడి పాటలకు, పద్యాలకు ముగ్ధులైన ప్రేక్షకులు కరతాళధ్వనులు చేసేవారు. దానితో ఇతనికి నాటకాలమీద ఆసక్తి ఎక్కువైంది
వెబ్ సర్వర్

వెబ్ సర్వర్ అనగా HTTP ప్రోటోకాల్ ద్వారా అభ్యర్థనలను మన్నించే ఒక సాంకేతిక పరిజ్ఞానం. HTTP అనేది వరల్డ్ వైడ్ వెబ్ ద్వారా పత్రాలను కంప్యూటరు నెట్వర్కుల్లోకి పంచిపెట్టడం లాంటి పనులకు వాడే ప్రాథమిక నియమావళి. వెబ్ సర్వర్ అనే పదం ఒక కంప్యూటరుకు, లేదా ఒక అప్లయన్సుకు, లేదా HTTP అభ్యర్థనలను స్వీకరించే సాఫ్ట్ వేరుకు వాడుతూ ఉంటారు. HTML డాక్యుమెంట్లని భద్రపరచడం, ప్రాసెస్ చేయడం, క్లైంటు అడిగన HTML డాక్యుమెంట్లని అందించడము వెబ్ సర్వర్ యొక్క ప్రాథమిక విధులు. క్లైంటు, సర్వర్లు సమాచారం ఇచ్చి పుచ్చుకోవడానికి HTTP ప్రోటోకాల్ (నియమావళి) ను అనుసరిస్తాయి. అందించబడే డాక్యుమెంట్లు ప్రధానంగా HTML డాక్యుమెంట్లు. వాటిలో పాఠ్యం మాత్రమే కాకుండా బొమ్మలు, స్టైల్ షీట్లు, స్క్రిప్టులు కూడా ఉండవచ్చు. ఏదైనా యూజర్ ఏజెంటు అంటే వెబ్ బ్రౌజరు (విహరిణి), లేదా వెబ్ క్రాలరు(వెబ్ ని జల్లెడపట్టే ప్రోగ్రాములు) ఒక రిసోర్సు కోసం వెబ్ సర్వర్ కు HTTP నియమావళిని అనుసరించి ఒక అభ్యర్థన పంపుతుంది. అందుకు ప్రతిస్పందనగా వెబ్ సర్వర్ ఆ రిసోర్సుకు సంబంధించిన విషయాన్ని లేదా అలాంటిదేమీ లేకపోతే ఒక దోష సందేశాన్నో యూజర్ ఏజెంటుకు పంపిస్తుంది. సాధారణంగా రిసోర్సులు ఫైళ్ళ రూపంలో డిస్కులో భద్రపరచబడి ఉంటాయి. కానీ ఇది వెబ్ సర్వర్ ను అభివృద్ధి చేసిన విధానం మీద ఆధారపడి ఉంటుంది. వెబ్ సర్వర్ ప్రధాన బాధ్యత డాక్యుమెంట్లను అందించడం అయినప్పటికీ మొత్తం HTTP నియమాలన్నింటినీ అభివృద్ధి చేయాలంటే క్లైంటు నుంచి సమాచారం సేకరణకు పద్ధతులు కూడా ఉండాలి
పి.జి. వింద

పి.జి.వింద తెలుగు చలనచిత్ర పరిశ్రమలో ప్రముఖ ఛాయాగ్రాహకుడు, దర్శకుడు. 2004లో తెలుగు చలనచిత్ర పరిశ్రమలోకి అడుగు పెట్టారు. ఇతను అనుమానస్పదం, అష్టా-చెమ్మా, వినాయకుడు మొదలగు సినిమాలకు ఛాయగ్రాహకుడిగా పనిచేసాడు. ఇతను ఛాయగ్రాహకుడిగా పనిచేసిన గ్రహణం సినిమాకి జాతీయ అవార్డు కూడా వచ్చింది. పి.జి. వింద స్వస్థలం మహబూబ్ నగర్ జిల్లా లోని బిజినపల్లి మండలం. ఏడో తరగతి వరకు స్వగ్రామంలోనే చదివాడు. ఎనిమిది నుండి పదవ తరగతి వరకు మహబూబ్ నగర్ జిల్లాలోని ఇటిక్యాల మండలంలోని బీచుపల్లిలోని ఆంధ్రప్రదేశ్ గురుకుల పాఠశాలలో చదివాడు. జీవశాస్త్రాలు ప్రధాన విషయాలుగా ఇంటర్మీడియట్ బిజినపల్లి మండలంలోని పాలెంలో చేశాడు
హెలెన్ (నటి)

హెలెన్ జైరాజ్ రిచర్డ్‌సన్ హిందీ సినిమాలలో నటించిన నటీమణి, నర్తకీమణి. ఈమె తండ్రి ఆంగ్లో ఇండియన్. ఆర్మీలో పనిచేశాడు. తల్లి బర్మాదేశస్థురాలు. నర్సుగా పనిచేసింది. హెలెన్ 1939, నవంబర్ 21న బర్మాలో జన్మించింది. ఈమె తండ్రి రెండవ ప్రపంచ యుద్ధంలో మరణించాడు. బర్మాపై జపాన్ దండెత్తిన సందర్భంలో 1942లో ఈమె కుటుంబం భారతదేశానికి కాందిశీకులుగా వలస వచ్చింది. తన తల్లి సంపాదన కుటుంబపోషణకు సరిపోక పోవడంతో ఈమె చదువు కొనసాగించలేకపోయింది. 1951లో ఈమె సినిమారంగానికి పరిచయమైంది. 1953లో హౌరా బ్రిడ్జ్ అనే హిందీ సినిమా ద్వారా నటిగా స్థిరపడింది. ఈమె 700లకు పైగా చిత్రాలలో నటించింది
రెండో ప్రపంచయుద్ధమా?

(ప్రస్తుతం ఈ పేజీ ఖాళీగా ఉంది)
త్రిభంగ

త్రిభంగ భారతీయ సంప్రదాయ శిల్పం, చిత్రకళ, ఒడిస్సీ వంటి సంప్రదాయ నాట్యకళల్లో నిలిచివుండే భంగిమ. త్రిభంగమంటే మూడు వంపుల భంగిమ. త్రిభంగ అన్న పదానికి అర్థం మూడు వంపులు అని; అలాగే ఆ భంగిమ మెడ, నడుము, మోకాలు వద్ద మొత్తం శరీరంలో మూడు వంపులతో ఉంటుంది, శరీరం నడుము, మోకాలు వద్ద వ్యతిరేక దిశల్లో వంపు తిరగడంతో "S" అక్షరం ఆకృతిలో ఉంటుంది. ఒడిస్సీ నృత్యరీతిలోని భంగమల్లో అత్యంత పొగసైన, ఆకర్షణీయమైన భంగమగా భావించబడుతూంటుంది. ఈ భంగిమలో తరచుగా కృష్ణుని రూపం కనిపిస్తూంటుంది. భారతీయ సంప్రదాయ నృత్యరీతియైన ఒడిస్సీ వివిధ భంగాలు లేదా భంగిమలతో కూడివుంటుంది. అవి మొత్తం నాలుగు - భంగ, అభంగ, అతిభంగ, త్రిభంగ, వీటన్నిటిలోనూ త్రిభంగ అత్యంత ప్రాచుర్యాన్ని పొందింది. త్రిభంగ అనే సంస్కృత పదానికి అర్థం మూడు భంగాలు, అయితే కె.ఎం.వర్మ ప్రకారం త్రిభంగ అనేదేమీ ప్రత్యేకించి ఒక భంగిమను సూచించకపోగా అభంగ, సమభంగ, అతిభంగ అనే మూడు భంగాల సముదాయాన్ని సూచించే పదం. భారతీయ సంప్రదాయ నృత్యాలైన ఒడిస్సీ, భరత నాట్యం, కటక్, కూచిపూడి వంటివాటిలోని పలు ఇతర భంగిమల్లాగా త్రిభంగ కూడా భారతీయ శిల్పకళలోనూ కనిపిస్తుంది. సంప్రదాయికంగా చెట్టుకొమ్మను యక్షిణి ముట్టుకున్న భంగిమలో త్రిభంగ భంగిమ కనిపిస్తుంది
తెనాలి మండలం

ఈ వ్యాసం తెనాలి మండలం గురించి; తెనాలి నగరం గురించిన సమాచారం కోసం ఇక్కడ చూడండి. తెనాలి మండలం ఆంధ్ర ప్రదేశ్ రాష్ట్రం లోని గుంటూరు జిల్లా కి చెందిన ఒక మండలం. ఈ మండలం తెనాలి ఆదాయ విభాగంలో ఉంది. ఈ మండలం అంధ్రప్రదేశ్ రాష్ట్ర రాజధాని ప్రాంతం, ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలో ఉంది. 2011 జనాభా లెక్కల ప్రకారం, ఈ మండల పరిధిలో ఒక నగరం, 12 గ్రామాలు ఉన్నాయి. OSM గతిశీల పటము ఈ మండలం చుట్టూ పెదకాకాని, దుగ్గిరాల, కొల్లిపర, వేమూరు, అమృతలూరు, చుండూరు, చేబ్రోలు మండలాలు ఉన్నాయి. ఈ మండలం పరిధిలోని మొత్తం జనాభా 2,40,031.
మెట్ల సత్యనారాయణ రావు

మెట్ల సత్యనారాయణ రావు తెలుగుదేశం పార్టీ సీనియర్ నేత, మాజీ మంత్రి  ఇటీవలే జాతీయ పార్టీగా అవతరించిన తెలుగుదేశం కమిటీలను ప్రకటించినప్పుడు ఆయనకు ఆంధ్రప్రదేశ్ రాష్ట్రానికి గాను ఉపాధ్యక్ష పదవిని ఇచ్చారు. ఆయన తూర్పు గోదావరి జిల్లా లోని అల్లవరం మండలం కొమరగిరిపట్నంలో 1942 జనవరి 4 న మెట్ల రామ్మూర్తి, సరస్వతి దంపతులకు జన్మించారు. 1974లో రంగరాయ మెడికల్‌ కాలేజీలో వైద్య విద్య పూర్తి చేశారు. ఆయన రాజకీయ జీవితం 1982లో తెలుగుదేశం పార్టీతో ప్రారంభమైనది. తూర్పుగోదావరి జిల్లా అమలాపురం నుంచి ఆయన గతంలో మూడుసార్లు ఎమ్మెల్యేగా ఎన్నికయ్యారు. 1982లో ఆయన అమలాపురం శాసనసభ నియోజకవర్గం నుండి ఎమ్మెల్యేగా ఎన్నికైనారు. తరువాత 1994, 1999 లలో కూడా శాసనసభ్యునిగా ఎన్నికైనారు.] 1996 నుంచి 1999 మధ్య కాలంలో చంద్రబాబు నాయుడు మంత్రి వర్గంలో మెట్ల సత్యనారాయణ ఆరోగ్యమంత్రిగా పనిచేశారు. కొంతకాలం పాటు ప్రజారాజ్యం పార్టీలోనికి చేరినా 2009 లో తిరిగి తెలుగుదేశం పార్టీలోనికి తిరిగి వచ్చి ఉపాధ్యక్ష పదవిని చేపట్టారు. ఆయన డిసెంబరు 25 2015 న ఉదయం కన్నుమూశారు. గత కొంతకాలంగా అనారోగ్యంతో బాధపడుతున్న ఆయన హైదరబాద్‌లోని నిమ్స్‌లో చికిత్స పొందుతూ తుదిశ్వాస విడిచారు.
చిలుకోటి కాశీ విశ్వనాథ్

చిలుకోటి కాశీ విశ్వనాధ్ కథా రచయిత, నటుడు. ఆయన విశాఖపట్నంలో కోటి అప్పలస్వామి, బుచ్చమ్మ దంపతులకు 1946లో జన్మించారు. ఆయన పూర్తి పేరు చిలుకోటి కాళీవిశ్వేశ్వరరావు. ఆయన పేరును కాశీ విశ్వనాథ్ గా తన పాఠశాల రోజులలో తెలుగు ఉపాధ్యాయులు మార్చారు. ఆయన విశాఖపట్నం లోని ఎ.వి.ఎన్ కళాశాలలో చదివారు. ఆయన ఆంధ్రావిశ్వవిద్యాలయంలో వెయిట్ లిప్టింగ్ విభాగంలో క్రీడలలో పాల్గొనేవారు. ఆయనకు ఆ విభాగంలో అనెక అవార్దులు వచ్చాయి. ఆయన రాష్ట్రస్థాయి పోటీలకు కూడా వెళ్ళారు. విద్యాభ్యాసం తరువాత ఆయన విశాఖపట్నం పోర్టు ట్రస్టులో అకౌంటెంట్ గా ఉద్యోగం చేసారు. ఆయన 1968 లో తన రచనా ప్రస్థానాన్ని ప్రారంభించారు
విజయ బాపినీడు

విజయ బాపినీడుగా పేరు గాంచిన గుత్తా బాపినీడు చౌదరి (సెప్టెంబరు 22, 1936 - ఫిబ్రవరి 12, 2019) తెలుగు సినిమా దర్శకుడు, ఇండియన్ ఫిల్మ్స్ పత్రికకు సంపాదకులు. ఆయన బొమ్మరిల్లు, విజయ, నీలిమ పత్రికలను సంపాదకత్వం వహించి నడిపాడు. ఆయన అనేక యాక్షన్ చిత్రాలకు దర్శకత్వం వహించారు. వాటిలో మగమహారాజు, ఖైదీ నెం. 786, మగధీరుడు ముఖ్యమైనవి. ఆయన 1936 సెప్టెంబరు 22 న సీతారామస్వామి, లీలావతి దంపతులకు ఏలూరుకు దగ్గరలో కల చాటపర్రు గ్రామంలో జన్మించాడు. ఆయన గణిత శాస్త్రంలో బి.ఎ డిగ్రీని ఏలూరు లోని సి.ఆర్.ఆర్ కళాశాలలో చేసాడు. కొద్ది రోజులు వైద్య ఆరోగ్య శాఖలో పని చేశాడు. బాపినీడు తొలుత "అపరాధ పరిశోధన" అనబడు ఒక మాసపత్రికలో కథలు వ్రాసేవారు
రేలంగి నరసింహారావు

రేలంగి నరసింహారావు తెలుగు సినిమా దర్శకులు. అనేక సినిమాలకు దర్శకత్వం వహించి సుపర్ హిట్ కామెడీ చిత్రాల దర్శకుడిగా పేరుతెచ్చుకున్నారు. ఆయన చంద్రమోహన్, రాజేంద్రప్రసాద్ వంటి హీరోలకు మంచి హిట్ సినిమాలనందించారు. ఆయన దర్శకత్వం వహించిన సినిమాలు ఇద్దరు పెళ్లాల ముద్దుల పోలీస్, ఎదురింటి మొగుడు పక్కింటి పెళ్లాం, పోలీసు భార్య, చిన్నోడు పెద్దోడు, డబ్బెవరికి చేదు, సంసారం, మామా అల్లుడు, గుండమ్మగారి కృష్ణులు ఆయన పాలకొల్లులో శ్రీరంగనాయకులు, శివరామమ్మ దంపతులకు 1951 సెప్టెంబరు 30 న జన్మించారు. ఆయన సుమారు 70 చిత్రాలకు దర్శకత్వం వహించారు. ఆయన చిత్రాలలో అధికంగా తెలుగు, కన్నడ చిత్రాలు ఉన్నాయి. తమిళంలో కూడా చిత్రాలను తీసారు. ఆయన తెలుగు టెలివిజన్లో సీరియళ్లకు కూడా దర్శకత్వం వహించారు. సుందరి సుబ్బారావు చిత్రం యొక్క స్క్రీన్ రచనలకు గానూ నంది అవార్డును అందుకున్నారు. ఆ సినిమాకు దర్శకత్వం కూడా వహించారు. ఆయన దివాకర్ బాబు, శంకరమంచి పార్థసారధి వంటి రచయితలకు చిత్రసీమకు పరిచయం చేసారు. ఆయన సుమన్, రేవతి, కిన్నెర వంటి సినిమా నటులను కూడా చిత్రసీమకు పరిచయం చేసారు
బైరిశెట్టి భాస్కరరావు

బైరిశెట్టి భాస్కరరావు (జనవరి 29, 1936 - డిసెంబరు 29, 2014) ప్రముఖ సినీ దర్శకుడు. 1936, జనవరి 29 లో సికింద్రాబాద్‌లోని ఘాస్‌మండిలో కృష్ణయ్య, కమలమ్మ దంపతులకు జన్మించారు. భాస్కరరావు మహబూబ్‌కాలేజీలో ఎనిమిదవ తరగతి పూర్తిచేశారు. 1959లో సినీ రంగప్రవేశం చేసిన ఆయన వి.మధుసూదనరావు, తాపీ చాణక్య, ఆదుర్తి సుబ్బారావు, భీమ్‌సింగ్ లాంటి ప్రముఖ దర్శకుల వద్ద 40కిపైగా చిత్రాలకు సహాయ దర్శకుడిగా పనిచేశారు. కృష్ణ, జమున హీరోహీరోయిన్లుగా రూపొందిన మనుషులు మట్టి బొమ్మలు (1974) చిత్రంతో దర్శకుడిగా అరంగేట్రం చేసిన భాస్కరరావు తొలి చిత్రంతోనే ఉత్తమ కథా చిత్రంగా నంది అవార్డును సొంతం చేసుకున్నారు. ఈ సినిమాతో చక్కటి గుర్తింపును దక్కించుకున్న ఆయన కృష్ణ, కృష్టంరాజు, చిరంజీవి, మోహన్‌బాబు, జయసుధ లాంటి అగ్రనటీనటులతో 18 సినిమాల్ని రూపొందించారు. గృహప్రవేశం, ధర్మాత్ముడు, భారతంలో శంఖారావం, శ్రీవారు, కుంకుమతిలకం, చల్ మోహనరంగ, రాధ మై డార్లింగ్, చదరంగం, కళ్యాణ తిలకం, సర్ధార్ ధర్మన్న, అగ్గిరాజు, గృహలక్ష్మి, ఆస్తులు అంతస్తులు, శ్రీవారు, శ్రీరామచంద్రులు, సక్కనోడు, ఉమ్మడి మొగుడు, మామకోడలు చిత్రాలు దర్శకుడిగా ఆయనకు మంచి పేరును తీసుకొచ్చాయి. కెరీర్‌లో అత్యధికంగా కృష్ణంరాజు 5, జయసుధతో 7 చిత్రాల్ని తెరకెక్కించారాయన. మంచి సినిమాలను తెలుగు ప్రేక్షకులకు అందించిన భాస్కరరావు..
ఎ.వెంకోబారావు

ఎ.వెంకోబారావు వైద్య శాస్త్రవేత్త. ఈయన ప్రముఖ సైక్రియాట్రిస్ట్. అనేక పరిశోధానా గ్రంథాలను రచించారు. ఆయన కర్నూలు జిల్లా మంత్రాలయం దగ్గరలో గల కౌతాలం గ్రామంలో 1927 ఆగష్టు 20 వ తేదీన జన్మించారు. తండ్రిపేరు రాఘవేంద్రరావు. ఈయన వరుసగా ఎం.బి.బి.ఎస్;ఎం.డి;పి.హెచ్
రాజాచంద్ర (దర్శకుడు)

రాజాచంద్ర (01-05-1950. 30-101987) జన్మ నామం:చెక్కా వేంకటేశ్వరరావు ఇతర పేర్లు:రాజా చంద్ర జన్మస్థలం:-ఇంకొల్లు, ప్రకాశం జిల్లా పుట్టిన తేదీ:-01,మే1950 మరణం:30,అక్టోబర్1987 మొదటి భార్య:అంజనీ కుమారి పిల్లలు:ఇద్దరు కుమార్తెలు,ఒక కుమారుడు రెండవ భార్య:కృష్ణవేణి(నటి). వృత్తి: దర్శకుడు పనిచేసిన కాలం:1978నుండి 1987వరకు కుటుంబ కథా చిత్రాలు రూపొందించడంలో ప్రతిభ ఉన్న సినిమా దర్శకులలో ఒకరైన రాజాచంద్ర ప్రకాశం జిల్లా ఇంకొల్లు లో 01మే1950లో జన్మించారు. ఇతని అసలు పేరు చెక్కా వేంకటేశ్వరరావు.వేంకటేశ్వరరావు పి.యు.సి ని విజయవాడ లయోలా కళాశాలలోను చదివారు. తరువాత చీరాల లో బి.ఏ వరకు చదివారు. కాలేజీలో చదువుకునే రోజులు నుంచి నాటకాలంటే ఆసక్తి ఉండేది.కొంతమంది మిత్రులతో కలిసి నాటకాల ట్రూప్ తయారు చేసి నాటకాలు ప్రదర్శించాలనే కోరిక ఉన్నప్పటికీ అభ్యుదయ భావాలు గల వేంకటేశ్వరరావు డిగ్రీ పూర్తి కాగానే అతని దృష్టి సినీరంగం వైపు మళ్లింది.1972లో మద్రాసు చేరుకుని ఒక మిత్రుని సహాయంతో నిర్మాత ఎమ్
మోనిక (నటి)

మోనిక (జననం రేఖ మారుతీరాజ్) భారతీయ సినిమా నటి. ఆమె తమిళ చిత్రాలలో ఎక్కువగా నటించారు. 1990లలో బాలనటిగా సినీరంగ ప్రవేశం చేసారు. 2000లలో ఆమె సహాయనటిగా ఎక్కువగ నటించారు. ఆమె "ఆజాగి", ఇంసాయి అరాసన్ 23ఎం పులికేశి, సిలాంధి చిత్రాల ద్వారా ప్రసిద్ధి పొందారు. 2012లో ఆమె తన పేరును మలయాళ చిత్రాల కోసం "పర్వాణ"గా మార్చుకున్నారు. 2014లో ఆమె ఇస్లాం మతాన్ని స్వీకరించి ఆమె పేరును ఎం.జి.రహీమాగా మార్చుకున్నారు. ఆ తరువాత చిత్రసీమ నుండి నటిగా నిష్క్రమిస్తున్నట్లు ప్రకటించారు.I చిన్న వయసులోనే బాలనటిగా మొదలుపెట్టి నాయిక పాత్రల దాకా ఎదిగిన మోనిక తమిళ, తెలుగు, మలయాళ, కన్నడ భాషల్లో దాదాపు 70 దాకా చిత్రాల్లో నటించారు. ఆమె మే 30 2014 న ఇస్లాం మతం తీసుకున్నారు
కాసాని ఈశ్వరరావు

కొసనా ఈశ్వరరావు (1938 ఫిబ్రవరి 1 - 2021 సెప్టెంబరు 21) తెలుగు సినీ పరిశ్రమలో "ఈశ్వర్" నామంతో నాలుగు దశాబ్దాలపాటు సినిమాపోస్టర్లని డిజైన్ చేసినవారు.పోస్టర్‌ డిజైనింగులో అందెవేసిన చేయి ఈశ్వర్‌ది. ఈయన రాసిన సినిమా పోస్టరు పుస్తకానికి 2012లో ఉత్తమ చలనచిత్ర పుస్తకం విభాగంలో నంది అవార్డు వచ్చింది. పశ్చిమ గోదావరి జిల్లా పాలకొల్లులో లోహశిల్పుల కుటుంబంలో ఫిబ్రవరి 1, 1938లో పుట్టిన ఈశ్వర్ చిన్నతనంలోనే కుటుంబం ఆర్థికంగా చితికిపోవటంతో చాలా ఇబ్బందులు పడవలసి వచ్చింది. పాలిటెక్నిక్ చదువును అర్థంతరంగా ముగించుకొని, పొట్ట చేతపట్టుకుని, చేతిలో ఉన్న బొమ్మలుగీసే కళను నమ్ముకొని మద్రాసు చేరాడు. స్టూడియో కేతా అధిపతి కేతా సాంబమూర్తి, సరాగం స్టూడియో గంగాధర్ చేయూతనిచ్చి ఆదరించారు. అంచెలంచెలుగా పెరిగి, స్వంత స్టూడియో స్థాపించుకొని, నాలుగుభాషల్లో పెద్దపెద్ద నిర్మాణసంస్థలకూ, నటులకూ ప్రీతిపాత్రుడైన పబ్లిసిటీ ఆర్టిస్టుగా ఎదిగారు. 2000 సంవత్సరంలో దేవుళ్ళు చిత్రం తర్వాత విశ్రాంత జీవితం గడుపుతూ 21 సెప్టెంబర్ 2021 న చెన్నై లో అనారోగ్యంతో మరణించాడు.  . ఆయన భార్య పేరు వరలక్ష్మి. వీరికి ఇద్దరు కుమారులు, ఇద్దరు కుమార్తెలు ఉన్నారు. ఈశ్వర్ జీవితంలో చాలా నాటకీయత ఉంది
ఆదివిష్ణు విఘ్నేశ్వరరావు

ఆదివిష్ణుగా సుపరిచితుడైన ఆదివిష్ణు విఘ్నేశ్వరరావు (సెప్టెంబర్ 5, 1940 - జనవరి 6, 2020) హాస్య రచయిత, నాటక రచయిత, సినిమా రచయిత. ఆదివిష్ణు 1940, సెప్టెంబర్ 5, వినాయక చవితి పండుగనాడు బందరులో లక్ష్మీనరసమ్మ, నాగయ్య దంపతులకు జన్మించాడు. అందువలన వారి తల్లిదండ్రులు ఆయనకు విఘ్నేశ్వరరావు అని నామకరణం చేసారు. ఆయన హిందూ కళాశాలలో బి.కామ్ చదివాడు. ఆంధ్రపదేశ్ రాష్ట్ర రోడ్డు రవాణా సంస్థలో ప్రజా సంబంధాల శాఖకు ప్రధాన అధికారిగా పనిచేస్తూ 1998 సెప్టెంబరు నెలలో పదవీ విరమణ చేశాడు. కాలేజీ రోజుల్లోనే 1959 నుంచి కథలు నవలలూ, నాటకాలు రాయడం ప్రారంభించి, ఆ తర్వాత సినిమాలకు రాయడం మొదలు పెట్టాడు. ఉద్యోగం చేస్తూనే సుమారు 40 చిత్రాలకు కథలు వ్రాసాడు. ఈయన రాసిన "అహనా పెళ్ళంట" చిత్రం హాస్య చిత్రాలలో కొత్త వరవడిని సృష్టించింది. ఉషాకిరణ్ మూవీస్ కథా విభాగంలో రెండేళ్లు పనిచేశాడు. ఆయన కళాశాల విద్యార్థిగా ఉన్నప్పుడు "అనంతం" అనే నాటకంలో నటించి ఉత్తమ నటునిగా ప్రైజ్ ను పొందాడు. ఆయన లఘు కథలు ప్రముఖ సాహిత్య పత్రికలైన "భారతి", "జ్యోతి", "ఆంధ్రపత్రిక" లలో ప్రచురింపబడ్డాయి
వి.జయశంకర్

వి.జయశంకర్ (జ: 1989 ఆగష్టు 9) తెలుగు సినిమా రచయిత, దర్శకుడు. పేపర్ బాయ్ సినిమాతో దర్శకుడిగా తెలుగు సినిమారంగంలోకి అడుగుపెట్టాడు. వి. జయశంకర్ తెలంగాణ రాష్ట్రంలోని హైదరాబాదులో జన్మించాడు. చైతన్య భారతి ఇనిస్టిట్యూట్ ఆఫ్ టెక్నాలజీలో బ్యాచిలర్ ఆఫ్ టెక్నాలజీ చేసారు. ఆయన అనుకోకుండా ప్రముఖ కథారచయిత ఆదివిష్ణు విఘ్నేశ్వరరావును కలిసారు. ఆదివిష్ణు గారు ఆయనను కథలు వ్రాయుటకు ప్రోత్సహించారు. తరువాత ఆదివిష్ణు గారి సహకారంలో ఆయన అనేక కథలు వ్రాసారు. జయశంకర్ కు తెలుగు భాషపై పట్టు ఉంది. ఆయన ప్రముఖ రచయిత మల్లాది వెంకట కృష్ణమూర్తితో కలసి పనిచేస్తుంటారు. ఆయన రాసిన అనేక కథలు విజయం సాధించాయి
కోటంరాజు సత్యనారాయణ శర్మ

కోటంరాజు సత్యనారాయణ శర్మ గారు బహుముఖ ప్రజ్ఞాశాలిగా ప్రసిద్ధులు. ఆయన తెలుగు రచయిత. ఆయన 1926 జనవరి 4 వ తేదీన జన్మించారు.ఆయన తల్లి పేరు కోటరాజు సుబ్బరాయమ్మ. ఆయన ఇరవయ్యవ శతాబ్దపు భాషాశాస్త్ర కోవిదులు భద్రిరాజు కృష్ణమూర్తి గారికి సహధ్యాయ. అతను ఉద్యమశీలి, సంస్కృతభాషా ప్రచారిణీసభకు కార్యదర్శిగా చాలా ఏళ్ళుండి ఆ భాషా వ్యాప్తికి ఎంతో కృషి చేశాడు. అతని వ్యాసాలు తెలుగు సాహిత్యాభిలాషను, సంస్కృతభాష, సమకాలీన విద్యా విధానంలోనిలోపాల గురించిన వ్యాసాలు అతని స్వతంత్రా లోచనా విధానాన్ని ఆవిష్కరిస్తాయి. ఆయన భద్రిరాజు కృష్ణమూర్తి మరికొందరు సహాధ్యాయులతో కలిసి ”ఆంధ్రసాహిత్య మండలి” అనే రచయితల సంస్థను స్థాపించారు. ఇంటర్మీడియేట్‌ ప్యాస్‌ అయింతర్వాత ఆయన ఉద్యోగంలో చేరారు. అతను కాకినాడ, చిత్తూరు మొదలైన చోట్ల పనిచేసి 1948కి మళ్ళీ గుంటూరు చేరాడు. శర్మగారు ఆధాయం పన్ను శాఖలో స్టెనోగా జీవితం ప్రారంభించి, ఆం.ప్ర
ఉపాసనీ మహారాజ్

ఉపాసనీ బాబా యొక్క జన్మనామం "కాశీనాథ్ గోవిందరావ్ ఉపాసని, (మే 15, 1870 – డిసెంబరు 24, 1941) సద్గురు ఉపాసకులు. ఆయన భారతదేశం లోణి సకోరి లో నివసించారు. ఆయన షిర్డీ సాయిబాబా నుండి జీవన్ముక్తి పొందారని ప్రతీది. ఆయన షిర్డీ కి ఐదు కిలోమీటర్ల దూరంలో గల మహారాష్ట్ర రాష్ట్ర జిల్లా యిన అహ్మద్ నగర్ కు చెందినవారు. ఆయన పాండిత్యానికి, భక్తికీ ప్రఖ్యాతి చెందిన మహారాష్ట్ర బ్రాహ్మణ ఉపాసనీ కుటుంబంలో మే 15, 1870 న సట్నాలో జన్మించాడు కాశీనాథ్. బడి చదువులు విడచి కాలమంతా సంధ్యావందనం, యోగాభ్యాసము, విష్ణు సహస్రనామ పారాయణలో గడిపేవాడు. వివాహం చేశాక గూడ అతనిలో మార్పేలేదు. సరికదా ఒకనాడు ఇల్లు విడచి కాలినడకన నాసిక్ చేరాడు. రెండు నెలల తర్వాత తల్లికి జబ్బు చేసిందని తెలిసి, తిరిగివచ్చిన కొద్ది కాలానికే అతని భార్య, తల్లీ మరణించారు. పెద్దలు రెండవ వివాహం చేసినా మళ్ళీ ఇల్లు విడిచి వెళ్ళిపోయి, ఎన్నో కష్టాలోర్చి సాధు సాంగత్యం చేస్తుండేవాడు. తర్వాత మళ్ళీ స్వగ్రామమైన సట్నాకు వెళ్తు౦డగా ఒక అడవిలో ఒక కొండమీద గుహ కన్పించింది. అందులో కూర్చొని ప్రాయోపవేశం చేయదలచి ఒక పెద్దచెటు పైకెక్కి అందులో దూకాడు
కలకత్తా విశ్వవిద్యాలయం

కలకత్తా విశ్వవిద్యాలయం పశ్చిమ బెంగాల్ రాష్ట్రంలోని కోలకతాలో ఉన్న ఒక పబ్లిక్ స్టేట్ విశ్వవిద్యాలయం. ఇది 1857 జనవరి 24 న స్థాపించబడింది. ఇది బహుళ విభాగ, లౌకిక పాశ్చాత్య తరహా విశ్వవిద్యాలయంగా ఏర్పాటు చేయబడిన ఆసియాలోని మొదటి విద్యాసంస్థ. భారతదేశంలోపల ఇది "ఐదు నక్షత్రాల విశ్వవిద్యాలయం"గా, యూనివర్సిటీ గ్రాంట్స్ కమిషన్, నేషనల్ అసెస్మెంట్ అండ్ అక్రిడిటేషన్ కౌన్సిల్ చే "సెంటర్ విత్ పొటెన్షియల్ ఫర్ ఎక్స్లెన్స్"గా గుర్తించబడింది. ఈ విశ్వవిద్యాలయానికి సంబంధించి నలుగురు నోబెల్ గ్రహీతలు ఉన్నారు, వారు: రోనాల్డ్ రాస్, రవీంద్రనాథ్ టాగూర్, సి.వి.రామన్, అమర్త్య సేన్. ఈ విశ్వవిద్యాలయంలో భారతప్రభుత్వంచే పూర్తి స్కాలర్షిప్ తో పరిశోధన కొనసాగించేందుకు అర్హమగుటకు భారత ప్రభుత్వం యొక్క నేషనల్ ఎలిజిబిలిటీ టెస్ట్ చే నిర్వహించబడుతున్న నేచురల్ సైన్స్ & ఆర్ట్స్ లో డాక్టోరల్ ప్రవేశ అర్హత పరీక్ష క్లియర్ పొందిన విద్యార్థులు అత్యధిక సంఖ్యలో ఉన్నారు. ఈ విద్యార్థులలో ఒకరు అర్చనా శర్మ.
బయ్యాజీ అప్పాజీ పాటిల్

(ప్రస్తుతం ఈ పేజీ ఖాళీగా ఉంది)
ఎ.బి.బర్థన్

అర్ధేందు భూషణ్‌ బర్ధన్‌ ( 1924 సెప్టెంబరు 25 – 2016 జనవరి 2)  లేదా ఎ.బి.బర్థన్, భారతదేశంలోని ప్రాచీన రాజకీయపార్టీ అయిన భారత కమ్యూనిస్టు పార్టీ జనరల్ సెక్రటరీగా పనిచేసారు. సంక్షుభిత సంకీర్ణ రాజకీయాల శకంలో సీపీఐ ప్రధాన కార్యదర్శిగా పార్టీని సమర్థవంతంగా నడిపించారు. ఆయన సెప్టెంబరు 25 1924 న బ్రిటిష్ ఇండియాలోని బెంగాల్ ప్రెసిడెన్సీకి చెందిన బరిసాల్ లో జన్మించారు. ఆయన తన 15వ యేట నుండి కమ్యూనిస్టు భావాలను కలిగియుండి నాగపూర్ వెళ్ళారు. ఆయన 1940 లో నాగపూర్ విశ్వవిద్యాలయం లోని ఆల్ ఇందియా స్టూడెంట్స్ ఫెడరేషన్ లో చేరారు. ఆ కాలంలో నిషేధింపబడిన కమ్యూనిస్టు పార్టీ ఆఫ్ ఇండియాలో అదే సంవత్సరం చేరారు. ఆయన నాగపూర్ విశ్వవిద్యాలయం విద్యార్థి సంఘ అధ్యక్షునిగా కూడా వ్యవహరించారు. ఆయన ఆర్థికశాస్త్రం, న్యాయశాస్త్రాలలో పోస్టు గ్రాడ్యుయేట్ డిగ్రీలను కూడా పొందారు. తర్వాత కార్మిక నేతగా పలు ఉద్యమాలు చేపట్టారు. ఆ సమయంలో 20 సార్లు అరెస్టయ్యారు
గుళ్ళపల్లి సుబ్బారావు

గుళ్ళపల్లి సుబ్బారావు ప్రముఖ కమ్యూనిస్టు నాయకులు, వర్లు విద్యా కేంద్రం నిర్వాహకులు, గొర్రెపాటి విద్యా ట్రస్ట్ కమిటీ అధ్యక్షులు. ఆయన ఫిబ్రవరి 15 1926 న గుంటూరు జిల్లా, రేపల్లె తాలూకా, ప్రస్తుత భట్టిప్రోలు మండలం, పెసర్లంక గ్రామంలో లక్ష్మీనారాయణ శ్రీమతి మాణిక్యమ్మ దంపతులకు జన్మించారు. ఆయన తండ్రి ధనిక భూస్వామ్య కుటుంబానికి చెందినవారు. సుబ్బారావు గారు 10 మాసముల బాలుడుగా ఉన్నప్పడు తల్లి మాణిక్యమ్మను, రెండు సంuల 6 మాసాల బాలుడుగా ఉన్నప్పడు తండ్రి లక్ష్మీనారాయణ గారిని కోల్పోయారు. సుబ్బారావుగారు తల్లి గర్భంలో ఉన్నప్పడే లక్ష్మీ నారాయణ గారు కుమారులకు ఆస్తి వాటాలు పంపిణీ చేసారు. కుమారులతో పాటు లక్ష్మీనారాయణ గారు కూడా ఒక వాటా తీసుకున్నారు. ఆయన ఆస్తే తండ్రి తదనంతరం సుబ్బారావు గారికి వచ్చినది కానీ, సోదరులతో ఉమ్మడి వాటా లేదు. సుబ్బారావు గారు తమ సోదరి రాఘవమ్మగారి వివాహం తమ ఖర్చులతోనే తనకు వచ్చిన ఆస్తిలో కొంత ఇచ్చి చేసారు. శ్రీ సుబ్బారావు గారి బాల్యమంతా సరైన సంరక్షణ, మార్గదర్శకత్వం లేకపోయినా, ఎటువంటి దుర్వ్యసనాలకు లోనుగాక స్వయం నియంత్రణతో వ్యక్తిత్వం అభివృద్ధి చేసికొన్నారు. 1940కి కమ్యూనిస్టు ఉద్యమం ఆముదాల్లంక ప్రాంతంలో సాగుతూ ఉండడంతో దాని ప్రభావం ఆయన మీద కూడా పడి యువజన కార్యక్రమాలలో వాలంటీరుగా పాల్గొంటూ ఉండేవారు. ఆముదాల్లంకలో 5వ తరగతి వరకు, పెసర్లంకలో 6వ తరగతి చదివారు. వీరి పెదతల్లి శ్రీమతి గొర్రెపాటి రత్తమ్మ, పినతల్లి శ్రీమతి శేషమ్మ, ఘంటసాల గ్రామంలో ఉండటంతో అప్పడప్పడు వచ్చి వెళ్ళడం అదే పరిచయాలతో 1944న జరిగిన యువజనోత్సవాలలో ఘంటసాల వచ్చి పాల్గొన్నారు
కాకుత్థ్సం శేషప్పకవి

కాకుత్థ్సం శేషప్పకవి తెలంగాణ ప్రాంతానికి చెందిన తెలుగు కవి. 18 వ శతాబ్ధికి చెందినవాడు. తెలంగాణలోని కరీంనగర్ జిల్లాలోని ధర్మపురి ప్రాంతానికి చెందినవాడు. ధర్మపురిలోని నరసింహాస్వామికి జీవితాన్ని అంకితం చేసినవాడు. ఆ స్వామిపై అనేక రచనలు చేశాడు. శతక సాహిత్యంలో ప్రముఖ స్థానం పొందిన నరసింహ శతకం రాసిన కవి ఇతనే. శేషప్పకవి రచించిన శతకాలలో నరసింహ శతకం ఒకటి. ఇది సీసపద్యాలలో రచించబడిన ద్విపాద మకుటశతకం.ఈ శతకం ఆధారంగా ఈ కవి పేదవాడనీ, భక్తుడనీ, దేశపరిస్థితులను ఎరిగిన వాడనీ తెలుస్తున్నది. శతకంలోని పద్యములలో శ్రీ మహావిష్ణువును సంబోధించడంలో మృదుత్వం, కాఠిన్యం, బెదిరింపు, కోపము జూపి తన భక్తి స్వాతంత్ర్యం ప్రకటించుకున్నాడు. ఇందులో మకుటం భూషణ వికాస! శ్రీధర్మపుర నివాస!దుష్టసంహార నరసింహ దురితదూర! సీసం: లోకమందెవడైన లోభిమానవుడున్నభిక్షమర్థికి చేత బెట్టలేడుతాను బెట్టకయున్న తగవు పుట్టదుకానియొరులు పెట్టగ జూచి యోర్వలేడుదాత దగ్గర జేరి తన ముల్లె వోయినట్లుజిహ్వతో జాడీలు చెప్పుచుండుఫలము విఘ్నంబైన బలుసంతసమునందుమేలు కల్గిన జాల మిడుకుచుండు ఆ.వె
సావిత్రిబాయి ఫూలే

సావిత్రిబాయి ఫూలే (1831 జనవరి 3– 1897 మార్చి 10) భారతీయ సంఘ సంస్కర్త, ఉపాధ్యాయిని, రచయిత్రి. ఆమె నిమ్న వర్గాల అభ్యున్నతికి కృషి చేసిన జ్యోతీరావ్ ఫూలే భార్య. కులమత భేదాలకు అతీతంగా సమాజాన్ని ప్రేమించిన ప్రేమస్వరూపిణి. ఆధునిక విద్య ద్వారానే స్త్రీ విముక్తి సాధ్యపడుతుందని నమ్మిన ఆమె, తన భర్తతో కలసి 1848 జనవరి 1న పూణేలో మొట్టమొదటగా బాలికల పాఠశాలను ప్రారంభించింది. కుల వ్యవస్థకు, పితృస్వామ్యానికి వ్యతిరేకంగా, శూద్రుల, అస్పృశ్యుల, మహిళల సకల హక్కుల కోసం పోరాటం చేయటం తమ సామాజిక బాధ్యతగా ఆ దంపతులు విశ్వసించారు. నూతన వ్యవస్థ కోసం, ప్రాణాల్ని సైతం పణంగా పెట్టి సమష్టిగా పోరాటం చేసింది. సమాజంలోని కులతత్వం, పురుషాధిక్య ధోరణులు కలిగిన చాలామంది పండిత మేధావులందరికీ కూడా ఆమె కేవలం జ్యోతిరావు ఫూలే భార్యగా మాత్రమే తెలుసు. కానీ ఆమె ఆధునిక భారతదేశంలో మొట్టమొదటి మహిళా ఉపాధ్యాయురాలు.[ఆధారం చూపాలి] పీడిత ప్రజలు ముఖ్యంగా స్త్రీల విద్యాభివృద్ధికి కృషి చేసిన తొలితరం మహిళా ఉద్యమకారిణి. ఆమె మహారాష్ట్ర సతారా జిల్లాలో నయాగావ్‌ అనే గ్రామంలో, 1831 జనవరి 3న ఒక రైతు కుటుంబంలో జన్మించింది. సావిత్రి బాయి కుటుంబానికి తెలంగాణ ప్రాంతంతో బంధుత్వం ఉంది. వీరి బంధువులు నిజామాబాద్ జిల్లా లో బోధన్, నాందేడ్ కొండల్ వాడి ప్రాంతంలో, అదిలాబాద్ చుట్టుపక్కల ఉన్నారు
ఆర్థర్‌ కొలిన్స్‌

ఆర్థర్‌ కొలిన్స్‌ (1885 ఆగస్టు 18 – 1914 నవంబరు 11) ఒక ఆంగ్ల క్రికెటర్, సైనికుడు. క్రికెట్ లో ఇతను సాధించిన ఘనతను అధిగమించడానికి 116 సంవత్సరాలు పట్టింది, క్రికెట్లో 13 ఏళ్ల పాఠశాల బాలుడిగా ఎప్పుడూ లేనంత అత్యంత రికార్డు స్కోరును ఇతను సాధించాడు. ఇతను 1899 జూన్ లో నాలుగు మధ్యాహ్నాల మీద 628 స్కోరును సాధించి నాటౌట్ గా నిలిచాడు. ఈ మ్యాచ్ ఇంగ్లండ్ లో క్లార్క్స్ హౌస్, నార్త్ టౌన్ జట్ల మధ్య జరిగింది. ఇతని ఇన్నింగ్స్ లో 31 బౌండరీలు ఉండగా ఒకే సిక్సర్ కొట్టాడు. ఇతను నాలుగు సార్లు 5 పరుగులు, 33 సార్లు 3 పరుగులు తీసాడు. కాలిన్స్ ఈ రికార్డు చేస్తున్న ఇన్నింగ్స్ అందరిని ఆకర్షించింది, మీడియా దీనిపై ఆసక్తి పెంచింది. ఇంతటి విజయాన్ని సాధించినప్పటికీ కాలిన్స్ మొదటి-తరగతి క్రికెట్ ఆడలేదు. కొలిన్స్ 1902 లో బ్రిటిష్ సైన్యంలో చేరాడు, రాయల్ ఇంజనీర్స్ అధికారి అయ్యేముందు రాయల్ మిలిటరీ అకాడమీ, వూల్విచ్ లో అభ్యసించాడు. ఇతను మొదటి ప్రపంచ యుద్ధం సమయంలో ఫ్రాన్స్ లో పనిచేశాడు, అక్కడ ఇతను య్ప్రేస్ యొక్క మొదటి యుద్ధం సమయంలో 1914 లో జరిపిన చర్యలో 29 ఏళ్ల వయసులోనే వీరమరణం పొందాడు. కాలిన్స్ ఇండియన్ సివిల్ సర్వీస్ లో న్యాయమూర్తిగా పనిచేసిన ఆర్థర్ హెర్బర్ట్ కొలిన్స్, ఎస్తేర్ ఇడా కొల్లిన్స్ దంపతులకు భారతదేశంలో హజరీబాగ్ లో జన్మించాడు. కొలిన్స్ స్కాలర్షిప్ ద్వారా క్లిఫ్టన్ కాలేజ్, బ్రిస్టల్ లో తన విద్యాభ్యాసాన్ని ప్రారంభించాడు